Document ID: /roh_data/filtered/swiss_laws_in_ROHinterleaved.jsonl.gz/29782

This text was translated from DE into Rumantsch Grischun.

Die Zentrale Ausgleichsstelle führt ein zentrales Versichertenregister mit dem Zweck:a. den versicherten Personen eine AHV-Nummer nach Artikel 50c zuzuweisen;b. sicherzustellen, dass im Rentenfall alle individuellen Konten einer Person berücksichtigt werden. Sie erfasst darin:a. die Versicherten und deren AHV-Nummer;b. die Ausgleichskassen, die für eine versicherte Person ein individuelles Konto führen;c. die ausländischen Versichertennummern, die für die Durchführung internationaler Sozialversicherungsabkommen notwendig sind. Sie stellt den Stellen nach den Artikeln 50b Absatz 1 und 153c Absatz 1 die erforderlichen Daten zur Verfügung. Eingefügt durch Ziff. I des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1).

L’Uffizi central da cumpensaziun maina in register central da las persunas assicuradas cun l’intent:a. d’attribuir a las persunas assicuradas in numer da la AVS tenor l’artitgel 50c;b. da procurar che tut ils contos individuals d’ina persuna vegnian resguardads, en cas ch’igl è da pajar ina renta. En quest register inscriva el:a. las persunas assicuradas e lur numer da la AVS;b. las cassas da cumpensaziun che mainan in conto individual per ina persuna assicurada;c. ils numers d’assicuranza esters necessaris per realisar cunvegnas internaziunalas d’assicuranza sociala. El metta a disposiziun las datas necessarias als posts tenor ils artitgels 50b alinea 1 e 153c alinea 1. Integrà tras la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).